A da létzden Eiszeid homd bis zua 300 m hoche Gletscher d Täler und Berg vom Pongau bdeggt. Wia sé åfts Klima wiader gwondelt håd, håd d Urgwåit voh d Gletscher - durchs åschmöizen - d Haubttäler ausgschliffen. D Foing voh dém Spektaakel sand meeterhoche Gléndekanten zua d Seitentäler hih gwéen. Da Grossorler Åchen håd sé im Laaff voh Jortausenden an Weeg durch d Konntn gråm und håd schliasslich d Schlucht, inner Tiaffen voh 300 m, aussagråm.